Karen

Sjå òg Karen (fleirtyding)

mini|upright|Minnestein for Karen Jeppe med inskripsjonen «Karen Jeppe, Armeniernes moder».
mini|upright|Den danske adelskvinna Karen Marsvin levde på 1600-talet. Måleri av Karel van Mander.
Karen er eit personnamn som kan brukast av begge kjønn i ulike samanhengar. I Norden er det best kjend som eit kvinnenamn danna som ei dansk form av Katarina, med tydinga 'rein'. I armensk tradisjon er det eit mannsnamn danna som ei kortform av Karekin.

Karen har norsk namnedag den 2. august. Nærskylde namn er Kaia, Karin og Katrin.

Bruk

Namnet har lenge vore kjend i Norden. I nyare tid i Noreg var bruken størst i 1880-åra, då over 2,0 % av nyfødde jenter kunne døypast dette. Bruken gjekk nedover framover mot 1960, då han stabiliserte seg på rundt 0,3 %. I 2010 var det 7 273 norske kvinner som heitte Karen.

I Danmark var Karen eit svært populært namn under første halvdelen av 1900-talet. I 2007 heitte 1 % (31 973) av danske kvinner Karen. Det er framleis svært mykje brukt på Grønland, der 2 % (501) av kvinner heitte Karen i 2004.

Frå 1940-talet blei Karen også utbreidd i den engelskspråklege verda, og på 1950- og 1960-talet var det blant dei ti mest brukte jentenamna i USA.

Namnet er kjend frå omgrep som karenmesse og karensdag. Innan norsk litteratur kjenner ein det særleg frå novellene «Karen» av Alexander Kielland og «Karens Jul» av Amalie Skram.

Namneberarar
Kvinner
mini|Kim Friele, opphavleg Karen-Christine.
Karen Mowat (ca. 1630–75), norsk godseigarfrue
Karen Brahe (1657-1736), dansk boksamlar
Karen Sundt (1841-1924), norsk forfattar
Karen Grude Koht (1871–1960), norsk lærar og kvinnesaksforkjempar
Karen Blixen (1885-1962), dansk forfattar
Karen Platou (1879-1950), norsk politikar og forretningsdrivande
Karen Grønn-Hagen (1903-1982), norsk statsråd
Karen Aabye (1904-1982), dansk forfattar og journalist
Karen Sogn (1931-2013), norsk politikar
Karen Randers-Pehrson (f. 1932), norsk skodespelar og sceneinstruktør
Karen-Christine «Kim» Friele (f. 1935), norsk forfattar og homorettforkjempar
Karen Armstrong (f. 1944), britisk forfattar
Karen Fladset (f. 1944), norsk handballspelar og -trenar
Karen Margrethe Kuvaas (f. 1947), norsk lokalpolitikar og ordførar
Karen Carpenter (1950-1983), USA-amerikansk musikar (The Carpenters)
Karen Klim (f. 1951), norsk glasskunstnar
Karen-Marie Ellefsen (f. 1950), norsk sportsjournalist
Karen Jo Fields (f. 1973), norskamerikansk artist

Menn
mini|upright|Sjakkspelaren Karen Asrian.
Karen Khatsjaturian (f. 1920), armensk-russisk komponist
Karen Demirtsjyan (1932-1999), armensk politikar
Karen Sjakhnazarov (f. 1952), russisk filmskapar
Karen Asrian (1980-2008), armensk sjakkspelar

Kjelder

behindthename.com - Karen

Denne artikkelen bygger på «Karen» frå ,  den 30. juli 2009.  
Engelsk Wikipedia oppgav kjedlen 
Delar av denne artikkelen bygger på «Karen (navn)» frå ,  den 23. april 2010.  

Kategori:Kvinnenamn
Kategori:Mannsnamn
Kategori:Tvikjønna namn
Kategori:Danske namn
Kategori:Armenske namn